Smernica 94/35/EC európskeho parlamentu a Rady
z 30 júna 1994
o sladidlách používaných v potravinách
EUROPSKÝ PARLAMENT A RADA EURÓPSKEJ ÚNIE,
so zreteľom na Zmluvu o založení Európskeho spoločenstva a najmä na jej článok 100a,
so zreteľom na smernicu Rady 89/107/EHS z 21. decembra 1988 o aproximácii právnych predpisov členských štátov týkajúcich sa potravinárskych prídavných látok povolených na použitie v potravinách určených na ľudskú spotrebu [1] a najmä na jej článok 3 ods. 2,
so zreteľom na návrhu Komisie [2],
so zreteľom na posudku Hospodárskeho a sociálneho výboru [3],
po porade s Vedeckým výborom pre potraviny,
v súlade s postupom doporučeným v článku 189b zmluvy [4],
keďže rozdiely medzi právnymi predpismi členských štátov, ktorá sa týka sladidiel a podmienok ich používania bránia voľnému pohybu potravín, a táto situácia môže tvoriť podmienky pre nekalú konkurenciu;
keďže prvotným dôvodom pre akékoľvek pravidlá o sladidlách a podmienkach ich užívania by mala byť potreba chrániť a informovať spotrebiteľa;
keďže, so zreteľom na najnovšie toxikologické informácie, tieto látky musia byť povolené len pre určité potraviny a za určitých podmienok použitia;
keďže táto smernica neovplyvňuje pravidlá týkajúce sa iných funkcií, ako sladiacich vlastností, látok na ktoré sa vzťahuje táto smernica;
keďže použitie sladidiel ako náhrady cukru je oprávnené pre výrobu nízkoenergetických potravín, potravín brániacich zubnému kazu alebo potravín bez pridania cukru, ako aj na predĺženie trvanlivosti cestou náhrady cukru a na výrobu dietetických výrobkov,
PRIJALI TÚTO SMERNICU:
Článok 1
1. Táto smernica je špecifická smernica, ktorá tvorí časť súhrnnej smernice v zmysle článku 3 smernice 89/107/EHS.
2. Tato smernica sa vzťahuje na potravinárske prídavné látky následne uvádzané ako "sladidlá", ktoré sa používajú:
- na dodanie sladkej chuti potravinám,
- ako hotové sladidlá.
3. Na účely tejto smernice pojmy "bez pridania cukru" a "s redukovanou energiou" uvádzané v stĺpci III prílohy budú definované nasledovne:
- "bez pridania cukru": bez akéhokoľvek pridania mono- alebo di- sacharidov alebo akejkoľvek inej potraviny používanej pre jej sladiace vlastnosti,
- "s redukovanou energiou": s hladinou energie redukovanou minimálne o 30 % v porovnaní s pôvodnou potravinou alebo podobným výrobkom.
4. Táto smernica sa nevzťahuje na potraviny so sladiacimi vlastnosťami.
Článok 2
1. Iba sladidlá vymenované v prílohe môžu byť umiestnené na trhu, s cieľom:
- predaja konečnému spotrebiteľovi
alebo
- použitia pri výrobe potravín.
2. Sladidlá citované v článku 1 ods. 2 sa môžu používať len vo výrobe potravín vymenovaných v prílohe, za podmienok tam špecifikovaných.
3. Výnimkou sú zvláštne prípady, kde podmienkou je, že sladidlá nesmú byť použité do výrobkov pre deti a mladistvých ako to špecifikuje smernica 89/398/EHS [5].
4. Maximálna použiteľná dávka, určená v prílohe sa vzťahuje na konzumnú formu potraviny, pripravenú podľa návodu na použitie.
Článok 3
1. Táto smernica sa bude uplatňovať bez toho, aby boli dotknuté ustanovenia špecifických smerníc, ktoré povoľujú prídavné látky, vymenované v prílohe, na použitie s iným cieľom, ako na sladenie.
2. Táto smernica sa bude tiež uplatňovať bez toho, aby boli dotknuté opatrenia spoločenstva, ktoré regulujú zloženie a popis potravín.
Článok 4
Tam kde sú rôzne názory na to, ktoré sladidlo môže byť použité v určitej potravine uvedenej v tejto smernici, môže sa o tom rozhodnúť postupom formulovaným v článku 7, či daná potravina patrí do jednej z kategórií vymenovaných v stĺpci III prílohy.
Článok 5
1. Označenie hotového sladidla musí obsahovať výraz "hotové sladidlo na báze…" za použitia názvu sladiacej látky alebo látok použitých pri jeho zostavení.
2. Označenie hotového sladidla, ktoré obsahuje polyoly (polyhydrické alkoholy) a/alebo aspartam musí mať nasledovné varovanie:
- polyoly: "nadmerné užitie môže vyvolať laxatívne účinky",
- aspartam: "obsahuje zdroj fenylalanínu".
Článok 6
Opatrenia týkajúce sa:
- podrobností, ktoré musia byť uvedené na označení potravín obsahujúcich sladidlá, aby bola jasne vyjadrená ich prítomnosť,
- varovaní vzťahujúcich sa na prítomnosť určitých sladidiel v potravinách,
budú prijaté v súlade s postupom uvedeným v článku 7 pred ukončením termínu, ktorý je uvedený v článku 9 ods. 1.
Článok 7
1 Ak má byť dodržaný postup uvedený v tomto článku, záležitosť bude odovzdaná stálemu Výboru pre potraviny (ďalej len výbor) z vlastného podnetu predsedu alebo na žiadosť zástupcu niektorého členského štátu.
2. Zástupca Komisie predloží predmetný návrh opatrení výboru. Výbor doručí stanovisko k návrhu v termíne, ktorý určí predseda v závislosti na dôležitosti veci. V prípade rozhodnutí Rady, ktoré sa majú prijať na návrh Komisie sa vyžaduje väčšina formulovaná v článku 148 ods. 2 Hlasy zástupcov členských štátov vo výbore budú zvážené spôsobom popísaným v uvedenom článku. Predseda nehlasuje.
3. a) Komisia príjme predložené opatrenia, ak sú v súlade so stanoviskom výboru.
b) Ak predložené opatrenia nie sú v súlade so stanoviskom výboru alebo ak sa nedoručí stanovisko, Komisia bez odkladu predloží Rade návrh opatrení, ktoré sa majú vykonať. Rada rozhodne kvalifikovanou väčšinou.
Ak, do troch mesiacov od dátumu postúpenia veci Rade, táto nerozhodne, Komisia prijme navrhované opatrenia.
Článok 8
1. V rámci troch rokov od prijatia tejto smernice, v súlade so všeobecnými kritériami bodu 4 prílohy II smernice 89/107/EHS, členské štáty, zavedú systém spotrebiteľského dohľadu, s cieľom monitoringu spotreby sladidiel.
Podrobnosti tohoto monitorovacieho systému budú koordinované v súlade s postupom uvedeným v článku 7.
2. V priebehu piatich rokov od prijatia tejto smernice, Komisia predloží Európskemu parlamentu a Rade správu, obsahujúcu informáciu, získanú cestou monitorovacieho systému citovaného v odseku 1, o zmenách v obchode so sladidlami, hladine ich použitia a či je ďalšia potreba obmedzujúcich podmienok použitia, včítane informácií pomocou ktorých vhodne varujú spotrebiteľa, aby sa zabezpečilo, že použitie nepresahuje mieru prijateľnej dennej dávky. Ak je to nutné, správa bude doprevádzaná návrhmi pre dodatok k tejto smernici.
Článok 9
1. Členské štáty prijmú zákony, iné právne predpisy a správne opatrenia, potrebné na prispôsobenie sa tejto smernici najneskôr do 31. decembra 1995. Tieto opatrenia sú zamerané na:
- povolenie obchodu a používanie výrobkov na ktoré sa vzťahuje táto smernica najneskôr do 31. decembra 1995,
- zamedzenie obchodu a používanie výrobkov, ktoré nie sú v zhode s touto smernicou najneskôr do 30. júna 1996; výrobky, ktoré nie sú v zhode s touto smernicou a boli uvedené na trh alebo označené pred týmto termínom sa môžu predávať až do vypredania zásob.
Bezodkladne o tom budú informovať Komisiu.
2. Keď členské štáty príjmu opatrenia, tieto budú obsahovať odkaz na túto smernicu alebo budú sprevádzané takýmto odkazom pri ich úradnom uverejnení. Spôsoby, ako urobiť takéto odkazy, formulujú členské štáty.
Článok 10
Táto smernica nadobudne účinnosť dňom vyhlásenia v Úradnom vestníku Európskych spoločenstiev.
Článok 11
Táto smernica je adresovaná členským štátom.
V Bruseli 30. júna 1994